П Р О Т О К О Л  № 21
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 12.07.2023 г. 

Днес, 12.07.2023 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев - отсъства
	    Драгомир Кояджиков 
  Стефан Гроздев 
	    Севдалин Мавров - отсъства

На заседанието присъстват: Стефка Тодорова и Светла Кирилова, главни експерти – съдебна администрация, и Мариана Георгиева, технически сътрудник.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 30.06.2023 г. – 10.07.2023 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Приема за сведение справката с предварително изразено становище по повод исканията на председателите на съдилища за периода 30.06.2023 г. – 10.07.2023 г. и

1.1. ПРИЕМА ЗА СВЕДЕНИЕ уведомлението от председателя на Районен съд – Видин за прекратяване на трудово правоотношение, считано от 04.08.2023 г., със съдебен служител на длъжност „съдебен деловодител“, поради придобиване право на пенсия за осигурителен стаж и възраст
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“, както и назначаване на съдебен служител по реда на чл. 68, ал. 1, т. 4 от КТ в Районен съд – Видин.

1.2. ПРИЕМА ЗА СВЕДЕНИЕ уведомлението от и.ф. председател на Районен съд – Мездра за прекратяване на трудовото правоотношение със съдебен служител на длъжност „съдебен секретар“ поради придобиване право на пенсия за осигурителен стаж и възраст, считано от 09.09.2023 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“ в Районен съд – Мездра.

1.3. ПРИЕМА ЗА СВЕДЕНИЕ уведомлението от председателя на Административен съд – Стара Загора за предстоящо придобиване право на пенсия за осигурителен стаж и възраст на съдебен служител, заемащ длъжност „административен секретар“, считано от 22.09.2023 г. 
И
НЕ ДАВА СЪГЛАСИЕ  на председателя на Административен съд – Стара Загора за трансформиране на 1 /една/ щ. бр. за длъжност „административен секретар“ в 1 /една/ щ. бр. за длъжност „човешки ресурси“.
ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „административен секретар“ по щата на Административен съд – Стара Загора.
ИЗПРАЩА решението на председателя на Административен съд – Стара Загора за становище, което да изпрати в тридневен срок от получаването.
МОТИВИ: Административен съд – Стара Загора попада във втора група администрации на съдилищата с магистратски длъжности в диапазона от 6 до 49. Съдът разполага с длъжности „съдебен администратор“ и „административен секретар”, което е недопустимо съгласно чл. 14 от Правилата за прилагане на Класификатора на длъжностите в администрацията на съдилищата /ППКДАС/, приети с решение на Съдийската колегия на ВСС по протокол № 27/06.12.2016 г. и доп. с решение на СК на ВСС по пр. 19/16.06.2020 г. АдмС-Стара Загора е с изключително високо съотношение съдебни служители/съдии – 3,81 при средно за АдмС 3,00 и го нарежда на 25-то място по обезпеченост с администрация, подпомагаща дейността на съдиите.
Съдът е с обща щатна численост 38,5 щ. бр. и предвид високото съотношение съдебни служители/съдии КСА-СК счита, че е недопустимо да разполага и с отделен щат за длъжност „човешки ресурси“, която се предвижда в съдилища с висока щатна численост – 1 щ. бр. при обща щ. ч. 100 щ. бр. 
След съкращаване на една щ. бр. за длъжност „административен секретар“ съотношението съдебни служители/съдии – ще е 3,67, отново много над средното 3,00.

1.4. ПРИЕМА ЗА СВЕДЕНИЕ уведомлението от председателя на Окръжен съд – Смолян за предстоящо освобождаване на съдебни служители, придобили право на пенсия за осигурителен стаж и възраст, заемащи следните длъжностите: „управител сгради“ – 1 щ. бр. и „призовкар“ – 2 щ. бр.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „управител сгради“ в Окръжен съд – Смолян.
НЕ ДАВА СЪГЛАСИЕ за обявяване и провеждане на конкурс за заемане на 2 /две/ щ. бр. за длъжност „призовкар“ в Окръжен съд – Смолян.
ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 2 /две/ щ. бр. за длъжност „призовкар“ по щата на Окръжен съд – Смолян.
ИЗПРАЩА решението на председателя на Окръжен съд – Смолян за становище, което да изпрати в тридневен срок от получаването.
МОТИВИ: ОС- Смолян е най-ниско натоварения съд при окръжните съдилища, което е тенденция през последните години. Броят на делата за разглеждане от един съдия месечно за 2022 г. е 6,06 при 14,07 средно за ОС. Съдът разполага с 6 щ. бр. за длъжност „призовкар“, подпомагащи дейността на 13 съдии – 1:2,2. Към момента съотношението съдебни служители/съдии е 2,15 при 2,24 средно. След съкращаването на двата щата за посочената длъжност това съотношение ще бъде 2,00, което предвид изключително ниската натовареност няма да се отрази на работата на съда. Съдът разполага и с щат за длъжност „шофьор“ и КСА-СК препоръчва преразпределяне функциите на длъжността „призовкар“ и оптимизиране на щатната численост.

1.5. ПРИЕМА ЗА СВЕДЕНИЕ уведомлението от председателя на Районен съд – Смолян за сключен трудов договор със съдебен служител на длъжност „призовкар“ при условията на чл. 68, ал. 1, т. 3 от КТ, считано от 30.06.2023 г.

1.6. ПРИЕМА ЗА СВЕДЕНИЕ уведомлението от председателя на Районен съд – Павликени във връзка с решение на КСА-СК по протокол 15/17.05.2023 г. за сключен трудов договор със съдебен служител на длъжност „съдебен  секретар“ при условията на чл. 68, ал. 1, т. 4 от КТ, считано от 10.07.2023 г.

1.7. ПРИЕМА ЗА СВЕДЕНИЕ уведомлението от председателя на Районен съд – Дряново за получена молба за назначаване на съдебен служител на 1 /една/ щ. бр. за длъжност  „съдебен деловодител“, съгласно решение на КСА-СК по пр. № 18/21.06.2023 г.
и
НЕ ВЪЗРАЗЯВА назначаването по реда на чл. 343, ал. 2 от ЗСВ  на съдебен служител от Районен съд – Севлиево на длъжност „съдебен деловодител“ в Районен съд – Дряново. 

1.8. ПРИЕМА ЗА СВЕДЕНИЕ уведомлението от председателя на Районен съд – Варна за прекратяване на трудово правоотношение със  съдебен служител на длъжност „съдебен помощник“, поради встъпването му на длъжност „съдия“ в Районен съд – Провадия, считано от 03.07.2023 г.  
и
ДАВА СЪГЛАСИЕ за назначаване на 1 /една/ щ. бр. за длъжност „съдебен помощник“ при спазване изискванията на чл. 245 от ЗСВ и чл. 11, ал. 2 от ПАС в Районен съд – Варна.

1.9. ПРИЕМА ЗА СВЕДЕНИЕ уведомлението от председателя на Районен съд – Силистра за предстоящо освобождаване на съдебен служител, заемащ длъжност „съдебен секретар“ с подадено едномесечно предизвестие на 03.07.2023 г. 
НЕ ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Районен съд – Силистра.
ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен секретар“ по щата на Районен съд – Силистра.
УКАЗВА на председателя на Районен съд – Силистра да предприеме действия по оптимизиране щатната численост на съда чрез трансформиране на длъжности в съдебната администрация по негова преценка с цел обезпечаването на съда с 1 /една/ щ. бр. за длъжност „съдебен секретар“.
ИЗПРАЩА решението на председателя на Районен съд – Силистра за становище, което да изпрати в тридневен срок от получаването.
МОТИВИ: РС-Силистра е един от ниско натоварените съдилища, което е тенденция през последните години. Действителният брой на делата за разглеждане от един съдия месечно е 36,61 при 51,09 средно за РС в областните градове и е на 23-то място от всички 28 районни съдилища. РС-Силистра е най-обезпечен със съдебни служители като към момента съотношението администрация/съдии е изключително високо – 4,57 при 2,98 за районните съдилища в областните градове. През 2022 г. е съкратен един щат за съдия и предвид ниската натовареност и високото съотношение, КСА-СК счита за недопустимо такава голяма администрация. 
След съкращаването на една щатна бройка за длъжност „съдебен секретар“ съотношението съдебни служители/съдии ще бъде 4,42, отново доста над средното – 2,98. 

2. ОТНОСНО: Становище рег. индекс ВСС-11770/26.06.2023 г. от председателя на Районен съд – Айтос във връзка с решение на КСА-СК по протокол № 17/14.06.2023 г., т. 1.12, за съкращаване на 1 /една/ щ. бр. за длъжност „съдебен архивар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
 Р Е Ш И:

2.1. ПРИЕМА ЗА СВЕДЕНИЕ допълнителните мотиви на председателя на Районен съд – Айтос във връзка с решение на комисията по протокол № 17/14.06.2023 г., т. 1.12. 
2.2. ОТМЕНЯ решението си по протокол № 17/14.06.2023 г., т. 1.12, за съкращаване на 1 /една/ щ. бр. за длъжност „съдебен архивар“ по щата на Районен съд – Айтос.
2.3. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен архивар“ в Районен съд – Айтос.

3. ОТНОСНО: Искане рег. индекс ВСС-8945/29.06.2023 г. от председателя на Районен съд – Гоце Делчев за даване на съгласие за трансформиране на:
- 1 /една/ щ. бр. за длъжност „касиер-домакин“ в 1 /една/ щ. бр. за длъжност „съдебен секретар, той и касиер-домакин“;
- 1 /една/ щ. бр. за длъжност „съдебен секретар-БС“ в 1 /една/ щ. бр. за длъжност „съдебен деловодител-БС“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
 Р Е Ш И:

3.1. НЕ ВЪЗРАЗЯВА председателя на Районен съд – Гоце Делчев да трансформира 1 /една/ щ. бр. за длъжност „касиер-домакин“ в 1 /една/ щ. бр. за длъжност „съдебен секретар, той и касиер-домакин“ и 1 /една/ щ. бр. за длъжност „съдебен секретар-БС“ в 1 /една/ щ.бр. за длъжност „съдебен деловодител-БС“.
3.2. Изпраща на комисия „Бюджет и финанси“ към Пленума на ВСС, за становище по финансовата обезпеченост.

4. ОТНОСНО: Уведомление рег. индекс ВСС-7867/05.07.2023 г. от председателя на Районен съд – Севлиево за трансформиране на 1 /една/ щ. бр. за длъжност „счетоводител“ в 1 /една/ щ. бр. за длъжност „главен счетоводител“ и преназначаване на съдебен служител при условията на чл. 343, ал. 2 от ЗСВ, считано от 01.07.2023 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
 Р Е Ш И:

4.1. ПРИЕМА ЗА СВЕДЕНИЕ уведомлението от председателя на Районен съд – Севлиево  за трансформиране на 1 /една/ щ. бр. за длъжност „счетоводител“ в 1 /една/ щ. бр. за длъжност „главен счетоводител“, съгласно решение на КСА-СК по протокол № 16/07.06.2023 г., както и за преназначаване на съдебен служител при условията на чл. 343, ал. 2 от ЗСВ, считано от 01.07.2023 г.

ПРЕДСЕДАТЕЛ 			
НА КОМИСИЯТА:        /п/
				БОЯН НОВАНСКИ

ЧЛЕНОВЕ:	

Стефан Гроздев….../п/.……….……

Драгомир Кояджиков…/п/………...